**E l ő t e r j e s z t é s**

**Révfülöp Nagyközség Önkormányzata Polgármestere döntéséhez**

**Tárgy: Az önkormányzat saját bevételei és adósságot keletkeztető ügyleteiből eredő fizetési kötelezettségei a költségvetési évet követő három évben**

**Előkészítette:**  Molnárné Vagányi Diána pénzügyi ügyintéző

 Jogszabállyal nem ellentétes

 …………………

 Dr. Szabó Tímea

 jegyző

2011. december 31-én hatályba lépett a Magyarország gazdasági stabilitásáról szóló 2011. évi CXCIV. törvény (Stabilitási törvény), valamint a végrehajtására vonatkozó 353/2011. (XII.30.) kormányrendelet.

Az államháztartásról szóló 2011. évi CXCV. törvény 29/A. §-ban foglaltak szerint:

A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg

1. a Gst. tv. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és
2. a Gst. 8.§ (2) bekezdése szerinti adósságot keletkeztető ügyeleteiből eredő fizetési kötelezettségeinek

 a költségvetési évet követő három évre várható összegét.

Az önkormányzat saját bevételeinek fogalmát a 353/2011. (XII.30.) Korm. rendelet 2. § (1) bekezdése az alábbiak szerint tartalmazza:

1. a helyi adóból és a települési adóból származó bevétel,
2. az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel,
3. az osztalék, a koncessziós díj és a hozambevétel,
4. a tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel,
5. bírság-, pótlék- és díjbevétel, valamint
6. a kezesség-, illetve garanciavállalással kapcsolatos megtérülés.

Az önkormányzat adósságot keletkeztető ügyeletei alatt a Stabilitási törvény 8. § (2) bekezdése szerinti ügyeletek értendők:

a) hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása,

 b) a számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára,

 c) váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke,

 d) az Szt. szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege,

 e) a visszavásárlási kötelezettség kikötésével megkötött adásvételi szerződés eladói félként történő megkötése – ideértve az Szt. szerinti valódi penziós és óvadéki repóügyleteket is – a visszavásárlásig, és a kikötött visszavásárlási ár,

 f) a szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték,

 g) hitelintézetek által, származékos műveletek különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege.

Révfülöp Nagyközség Önkormányzat vonatkozásában a jelenleg rendelkezésre információk alapján ilyen ügylet nem várható.

A Stabilitási törvény 10. § (5) bekezdése szerint:

Az önkormányzat adósságot keletkeztető ügyletből származó tárgyévi összes fizetési kötelezettsége az adósságot keletkeztető ügylet futamidejének végéig egyik évben sem haladhatja meg az önkormányzat adott évi saját bevételeinek 50 %-át.

Az adósságot keletkeztető ügyletből származó tárgyévi összes fizetési kötelezettsége és az társulás adott évi saját bevételeinek 50 %-át az előterjesztés mellékletében állítottuk szembe egymással.

A mellékletben foglaltak alapján megállapítható, hogy a társulás gazdálkodása a 2021. évi költségvetési rendeletében meghatározott előirányzati adatok alapján megfelel a jogszabályban foglalt előírásoknak.

A Kormány a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendeletben az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja

**Melléklet**

**ADÓSSÁGOT KELETKEZTETŐ ÜGYLETEK**

|  |  |  |  |  |
| --- | --- | --- | --- | --- |
| Kötelezettség | 2021.év | 2022.év | 2023.év | 2024.év |
|  |  |  |  |  |
| Összesen: | 0 | 0 | 0 | 0 |

**SAJÁT BEVÉTELEK**

 Ft

|  |  |  |  |  |
| --- | --- | --- | --- | --- |
| **Megnevezés** | **2021. év** | **2022. év** | **2023. év** | **2024. év** |
| Helyi adók | 108.000.000 | 108.000.000 | 108.000.000 | 108.000.000 |
| Önk. vagyon és vagyoni ért. jog értékesítéséből származó bevétel |  |  |  |  |
| Önkormányzati ingatlan bérleti díj | 73.000.000 | 75.000.000 | 76.000.000 | 77.000.000 |
| Szolgáltatás ellenértéke | 31.050.000 | 32.000.000 | 32.000.000 | 32.000.000 |
| Bírság, pótlék, díjbevétel | 500.000 | 500.000 | 500.000 | 500.000 |
| **Összesen:** | **212.550.000** | **215.500.000** | **216.500.000** | **217.500.000** |

**ADÓSSÁGOT KELETKEZTETŐ ÜGYLETEK**

**ÉS**

**SAJÁT BEVÉTELEK**

**ÖSSZEVETÉSE**

 Ft

|  |  |  |  |  |
| --- | --- | --- | --- | --- |
| Megnevezés | **2021. év** | **2022. év** | **2023. év** | **2024. év** |
| Saját bevétel 50 %-a | 106.275.000 | 107.750.000 | 108.250.000 | 108.750.000 |
| Adósságot keletkeztető ügyletből származó fizetési kötelezettség | 0 | 0 | 0 | 0 |
| Saját bevétel 50 %-a és az adósságot keletkeztető ügyletből származó fizetési kötelezettségek különbsége | 106.275.000 | 107.750.000 | 108.250.000 | 108.750.000 |

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2021. HATÁROZATA**

***Az Önkormányzat saját bevételei és adósságot keletkeztető ügyleteiből eredő fizetési kötelezettsége megállapításáról***

Révfülöp Nagyközség Önkormányzata Képviselő-testületének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Révfülöp Nagyközség Önkormányzata Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben a következő döntést hozza:

Az államháztartásról szóló 2011. évi CXCV. törvény 29/A. §-a alapján az Önkormányzat saját bevételeinek, valamint a Magyarország gazdasági stabilitásáról szóló 2011. évi CXCIV. törvény 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiakban foglaltak szerint állapítja meg:

Saját bevételek összege:

 2021. 212.550.000 Ft

 2022. 215.500.000 Ft

 2023. 216.500.000 Ft

 2024. 217.500.000 Ft

Adósságot keletkeztető ügyletekből eredő fizetési kötelezettségek:

 2021. 0 Ft

 2022. 0 Ft

 2023. 0 Ft

 2024. 0 Ft

Révfülöp, 2021. február 15.

 Kondor Géza

 polgármester